Hertuginde Sarie Strax I

### Børn

Terverus Strax, Mirabella Datter af Strax, Minea Strax Ilias Strax, Idaia Strax, Histio Strax, Tilian Strax.

## Personlig Information

### Titler

Hertuginde Sarie Strax I, Ildragen Itrafas mareridt, Æresridder af Celas Kårde, Fælderen af Wyrmen Galikax, Vampyrslageren, Kløver af ormen fra syd, Eventyrenes moder (mf.)

### Hjemland

Norsey og Sorsey øerne, Strax, De Sydlige Øer

Sarie Strax I er det første navn Strax familiens børn lærer, når de vokser op. Hun er det episke ideal, som enhver Strax spejler sig selv i, og dette var første gang Strax familiens hæder i sande blev kendt af Amos’ adelshuse som heltenes slægt. Hun var ikke bare en dygtig kæmper, og et eventyrligt sind, men også inspirerende sjæl med handlekraft og med en indsigt i, hvad Strax måtte gøre for at træde hæderligt ind i fremtiden. Hun blev også kendt for at bære ilddragen Itrafas skæld som kjolde.

#### Historie:

Sarie var født ind i et lavpunkt for Strax, da hendes far, Lendinus Strax I havde modtaget titlen “Løgneren”, og at intet så ud til at ændre, at han skulle sidde på tronen i mange år. Som resultat af sin egen fejl, pressede Lendinus Saries storebror til at gøre noget heroisk for at få en ærefuld titel. Hvad Lendinus ikke indså var, at Terverus egentligt ikke var anlagt til at være en stor eventyrer, da han flere gange havde givet udtryk for overfor Sarie og sine andre søskende, at han gerne ville give kronen til Sarie, så han kunne bliver magister, hvilket var hans store drøm.

Men Lendinus gav ikke Terverus et valg, og imens han gav sin førstefødte alt sin opmærksomhed, gik Sarie, efter sin tid som page, i lære hos sin bedstefar Hertug Terverus Strax I som hans væbner, hvor han lærte hende at slås med et sværd og styre et skib. Han fandt også en magister for magi, der havde specialiseret sig i monstrologi til at lære hende om forskellige monstre og deres svagheder.

Sarie, hendes lillesøster Malou og storebroderen Terverus var dog altid bedste venner og delte alting sammen. Både Malou og Sarie blev nervøse, da Lendinus fik idéen om, at Terverus skulle besejre ilddragen Itrafa. Det var så spontan en beslutning, at Sarie og Malou aldrig nåede at sige farvel. Sarie som vidste hvor svær en ilddrage var at besejre vidste allerede da hun hørte nyheden, at Terverus ikke ville komme hjem. Hun satte sig for at hævne sin bror og samlede sig en gruppe af helte og krigsskjalde, der skulle hjælpe hende synge sangene om, hvordan hun hævnede sin bror.

Da den officielle besked kom tilbage om Terverus død, var det en sørgelig begravelser. For Lendinus havde presset ham så hårdt, at Terverus aldrig udrettede noget. Og alle vidste, at det var et gennemgående farvel.

Sarie drog afsted, og sange bliver stadig sunget dagen i dag om, hvordan hun heltemodigt og fyldt med vrede tog livet af ilddragen. Da hun kom tilbage fik hun myndigshedstitlen “Ildragen Itrafas Mareridt”. Som myndig kunne hun også modtaget titlen ridder, men blev med det samme indviet som ridder af Celas Kårde.

Alligevel ville hende fader, Lendinus, ikke anerkende hendes hæder. Hendes søster Malou, der endnu ikke var myndig, fravalgte sig derefter navnet i vrede over sin faders ignorance, og endte med at blive ridder i Celas Kårde uden efternavnet, men med sin søsters hånd over hovedet. Sammen tog de på eventyr efter eventyr, mens deres fader sad i sit tårn og administrerede riget.

Sarie havde mange bejlere i løbet af sit liv, men kun Haxel Lendis valgte hun at gifte sig med. De valgte, at de ikke ville have børn, før hendes eventyr var slut, og hun skulle være hertuginde.

Tilsammen har Sarie over 20 præstationstitler, men man plejer at korte det ned til hendes største. Da hendes fader døde, var det en sorgens dag, for ingen mente, at han havde udrettet noget af værdi, men dagen efter var der folkefest i hele Strax riget, for da kunne man fejre at Sarie var blevet hertuginde.

Sarie var gammel da hun modtog hertugdømmet, og var klar til at tage den med ro igen. Hun var aldrig en god administrator som hertuginde, men heldigvis var hendes søskende mere end villige til at styre landet i hendes navn. Hun fik først børn ufatteligt sent, da hun jo havde aftalt med sin mand, at de først skulle have børn, når hun var hertuginde.